Záujemcovia si domov budú môcť odniesť aj hotspot pre bezplatné surfovanie.
Verejné knižnice v New Yorku ponúknu novú službu – okrem kníh si tamojší obyvatelia budú môcť požičať aj internet a odniesť si ho domov. Knižnice si totiž objednali približne desať tisíc malých hotspotov od mobilného operátora Sprint, ktorý poskytne konektivitu. Záujemca si teda spoločne s knihou odnesie aj hotspot a napríklad doma alebo v parku tak môže bezplatne surfovať.
Mesto chce týmto spôsobom riešiť situáciu v štvrtiach, ktoré si z ekonomických dôvodov nemôžu dovoliť vlastnú prípojku. Celý program vyjde na 1,5 milióna dolárov (približne 1,22 milióna eur), z čoho dve tretiny financuje Google.
(1 EUR = 1,2331 USD)